105

- 3. mgr. er innleiðing á hluta 2. undirgreinar 3. mgr. 55. gr. UCITS, en sambærilegt ákvæði er í 5. mgr. 52. gr. gildandi laga um verðbréfasjóði.

4. mgr. er innleiðing á 4. mgr. 69. gr. UCITS og kveður á um skyldu til upplýsingagjafar í árshlutauppgjöri verðbréfasjóðs, meðal annars ef greiddur hefur verið arður eða að til standi að greiða arð á tímabilinu. Í reglum Seðlabanka Íslands um ársreikninga rekstrarfélaga verð- bréfasjóða, rekstraraðila sérhæfðra sjóða, verðbréfasjóða og fjárfestingarsjóða, nr. 1240/2020, er nánar kveðið á um þau atriði sem koma skulu fram í árshlutareikningum sjóðanna, sbr. skrá B í viðauka I við UCITS og 4. mgr. 69. gr. UCITS.

- 5. mgr. innleiðir 2. mgr. 68. gr. UCITS.

6. mgr. innleiðir 1. og 3. mgr. 75. gr. UCITS. Sú viðbótarkrafa er gerð að ávallt skuli birta þessar upplýsingar á vef rekstrarfélags. Sambærileg ákvæði eru 2. málsl. 1. mgr. og 2. mgr. 53. gr. gildandi laga um verðbréfasjóði. Í 2. málsl. ákvæðisins felst að hvort sem fjárfestir óskar eftir afriti á pappír eða nálgast upplýsingarnar á vef rekstrarfélags skuli veita honum það án endurgjalds.

- 7. mgr. innleiðir hluta 74. gr. UCITS að því er varðar afhendingu ársreiknings og árshlutareikninga til Fjármálaeftirlitsins.

Í 5. mgr. 69. gr. UCITS, sbr. lið 24) í 11. gr. Omnibus I, er gert ráð fyrir því að ESMA sé heimilt að þróa tæknilega eftirlitsstaðla hvað varðar inntak og uppsetningu ársreikninga og árshlutareikninga verðbréfasjóða sem verði samþykktir af framkvæmdastjórn ESB, sbr. 2. undirgrein 5. mgr. 69. gr. Seðlabanki Íslands hefur gefið út reglur um ársreikninga rekstrar- félaga verðbréfasjóða, rekstraraðila sérhæfðra sjóða, verðbréfasjóða og fjárfestingarsjóða, nr. 1240/2020, sbr. reglusetningarheimild Seðlabanka Íslands í 134. gr. frumvarps þessa.

Um 55. gr. Ákvæðið innleiðir 73. og 106. gr. UCITS og varðar endurskoðun ársreiknings rekstrarfél- ags og verðbréfasjóða og tilkynningarskyldu endurskoðenda til Fjármálaeftirlitsins. Kveðið er á um endurskoðun ársreikninga fjármálafyrirtækja í 1. mgr. 90. gr. laga um fjármálafyrirtæki, sem rekstrarfélög verðbréfasjóða falla undir samkvæmt gildandi lögum. Sambærilegt ákvæði varðandi tilkynningarskyldu er í 92. gr. laga um fjármálafyrirtæki sem nú gildir um endur- skoðendur rekstrarfélaga verðbréfasjóða.

Um 56. gr. Ákvæðið innleiðir a-lið 1. mgr. 68. gr., 2. mgr. 75. gr., 77. gr., 1. mgr. 78. gr., 3. mgr. 80. gr., 81. gr. og 82. gr. UCITS og kveður á um útgáfu útboðslýsingar og lykilupplýsinga fyrir verðbréfasjóði og uppfærslu þeirra. Gera skal skýran greinarmun á kynningarefni fyrir verðbréfasjóði og skyldubundinni upplýsingagjöf til fjárfesta sem felst í lykilupplýsingum, útboðslýsingu og ársreikningi og árshlutauppgjöri, sbr. 58. lið aðfaraorða UCITS. Í 1. mgr. er að finna kröfur sem gerðar eru til upplýsingagjafar fyrir verðbréfasjóði. Ákvæðið felur í sér innleiðingu á a-lið 1. mgr. 68. gr., 2. mgr. 75. gr., 1. mgr. 78. gr., 3. mgr. 80. gr. og 1. mgr. 81. gr. UCITS. Sambærileg ákvæði eru 1. mgr. 51. gr. og 2. málsl. 1. mgr. 53. gr. gildandi laga um verðbréfasjóði. Í 4. málsl. ákvæðisins felst að hvort sem fjárfestir óskar eftir afriti á pappír eða nálgast upplýsingarnar stafrænt skuli veita honum þær án endur- gjalds. 1. málsl. 2. mgr. felur í sér innleiðingu á 72. og 2. mgr. 82. gr. UCITS en þar er kveðið á um að mikilvægum upplýsingum í útboðslýsingu og lykilupplýsingum skuli haldið uppfærðum. Þá er í 2. málsl. kveðið á umaðsenda skuli Fjármálaeftirlitinu afrit útboðslýsingar